Руслан Сұлтанұлы Желдібай

Руслан Сұлтанұлы Желдібай (31 наурыз 1989 жыл, Қаратау) — қазақстандық саясаткер, журналист, тележүргізуші, 2022 жылғы сәуірден 2023 жылғы қыркүйекке дейін және 2025 жылғы ақпаннан 2026 жылғы қаңтарға дейін Президент баспасөз хатшысы.

 Өмірбаяны 
Желдібай 1989 жылы Жамбыл облысының Қаратау қаласында дүниеге келді.

2010 жылы ол Қазақ экономикалық университетін маркетинг мамандығы бойынша тәмамдады, Болашақ бағдарламасының түлегі: Ұлыбританиядағы Уорик университетін жобалық басқару мамандығы бойынша бітірген.

Еңбек жолын Желдібай 2010 жылы «Ел Арна» телеарнасында «Азамат» жастар бағдарламасының жүргізушісі болып бастаған.Кадровые перестановки

2011—2012 жылдары «Қазақстан» телеарнасында «Алаң» саяси ток-шоуын жүргізді. 

2012–2018 жылдары ол 6 жыл бойы «Алматы» телеарнасының бөлім басшысы, бас продюсері болды.

2018–2020 жылдары ол Ақпарат және қоғамдық даму министрлігінде Дәурен Абаевтың қарамағында еңбектенді: 2018–2019 жылдары Ақпарат комитеті Интернет кеңістігінде және әлеуметтік желілерде ақпараттық жұмыс жүргізу басқармасының басшысы болса, 2019–2020 жылдары аталған комитет төрағасының орынбасары болып қызмет етті.

2020–2022 жылдары Президент Әкімшілігі Ішкі саясат бөлімі меңгерушісінің орынбасары, 2022 жылғы ақпан–сәуір айларында Премьер-Министр Кеңсесі басшысының орынбасары болды.

2022 жылдан бастап Президент Әкімшілігінде жұмыс істеп жүр.

2022–2023 жылдары Президент баспасөз хатшысы болды. 2023 жылғы 5 қаңтарда өткен лауазымынан босатылмай-ақ Президент Әкімшілігі басшысының орынбасары болып тағайындалып, ол 2 қызметті сол жылғы қыркүйекке дейін қоса атқарды.

2023 жылғы 1 қыркүйекте 2 лауазымынан босатылғаннан кейін Президент жарлығымен Президенттің ішкі саясат мәселелері және коммуникациялар жөніндегі көмекшісі болып тағайындалды.

2025 жылғы 17 ақпаннан 9 қыркүйекке дейін Президент кеңесшісі және оның баспасөз хатшысы болды. Сол жылдың 9 қыркүйегінен бастап Желдібай — Президент көмекшісі және оның баспасөз хатшысы. 2026 жылғы 29 қаңтарда ол қызметінен босатылды.

 Қосымша лауазымдары 
 «Қазақстан» РТРК» АҚ директорлар кеңесінің төрағасы (2022 жылдан бастап)
 Халықаралық дзюдо федерациясының жаңа технологиялар және тиімділікті арттыру бойынша директоры (2025 жылдан бастап)Руслан Желдібай Халықаралық дзюдо федерациясында қызметке тағайындалды

 Марапаттары мен атақтары 
 Достық ордені (Өзбекстан, 2024)

 Отбасы 
Желдібайдың әкесі Сұлтан Желдібаев (1956 жылы туған) — инженер, анасы Бейсенгүл Жүнісова (1956 жылы туған) — ұстаз.Қанат Төребаевтың Facebook-тегі жазбасы

Желдібай үйленген, жұбайы — Алтынай Әшірбаева (1990 жылы туған). Балалары: қыздары Адия (2012 жылы туған), Әмина (2016 жылы туған) және ұлы Дінмұхаммед (2014 жылы туған).Акционерное Общество "Республиканская Телерадиокорпорация "Казахстан". 	Аффилированные лица

 Дереккөздер 

Санат:Жаңа экономикалық университеті түлектері
Санат:Уорик университеті түлектері
Санат:Қазақстан президентінің баспасөз хатшылары